Opastus Reijo Kärkkäinen – So Far -näyttelyyn
2024-01-28 14:00 - 15:00, 2024-01-14 14:00 - 15:00 (Europe/Helsinki) | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Reijo Kärkkäisen retrospektiivisen So Far -näyttelyn piirrokset, grafiikka, maalaukset, valokuvat, kollaasit ja installaatiot ovat visuaalista tykitystä, jotka jättävät jälkeensä hämmennyksen tunteen. Taiteilija käsittelee teoksissaan kokemuksiaan ja tunteitaan ilman valmiita vastauksia. Ilmaisu on rajua ja rujoa, mutta yhtä lailla jäntevää ja harmonista.
Tuottelias ja kansainvälinen taiteilija kertoo tunteneensa hengenheimolaisuutta ekspressionismiin, pop-taiteeseen ja art brutiin. Kärkkäinen on kulkenut taiteessaan alusta lähtien omia polkujaan. Ekspressiivistä maalauksista, piirroksista ja sarjakuvataiteesta tunnetun kuopiolaisen Reijo Kärkkäisen näyttely esittelee tinkimättömän ja monipuolisen taiteilijan. Hänen teoksensa ovat kaaoksen jäsentämistä, viivojen ja värien sommitelmia.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Pihaleikit Kuopion korttelimuseolla
2024-01-28 10:00 - 15:00, 2024-01-27 10:00 - 15:00, 2024-01-26 10:00 - 15:00, 2024-01-25 10:00 - 15:00, 2024-01-24 10:00 - 15:00, 2024-01-23 10:00 - 15:00 | Korttelimuseo, Kirkkokatu 22, Kuopio, 70100
Pihaleikit korttelimuseolla 23.–28.1.
Kuopion korttelimuseo
Vapaa pääsy, ei ennakkoilmoittautumista
Korttelimuseon talvisesta pihapiiristä löytyvät kelkka ja monet muut pihalelut. Tervetuloa leikkimään pihaleikkejä korttelimuseon aukioloaikoina klo 10–15.

Opastus: Wildlife Photographer of the Year
2024-01-27 14:00 - 14:45, 2024-01-24 15:30 - 16:15, 2024-01-13 14:00 - 14:45, 2024-01-10 15:30 - 16:15 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.
Kuva © José Juan Hernández Martinez, Wildlife Photographer of the Year
*********
Kuopion museon näyttelyihin on säännöllisiä opastuksia vaihtuvin sisällöin keskiviikkoisin klo 15.30 sekä lauantaisin klo 14.
Kevätkauden 2024 opastukset
Kierrokset suuntautuvat Wildlife Photographer of the Year -näyttelyyn näinä päivinä:

vko 2: ke 10.1. ja la 13.1.
vko 4: ke 24.1. ja la 27.1.
vko 6: ke 7.2. ja la 10.2.
vko 8: ke 21.2. ja la 24.2.

Kierrokset suuntautuvat Ihmisen aika -perusnäyttelyyn näinä päivinä :

vko 1: ke 3.1. ja la 6.1.
vko 7: ke 14.2. ja la 17.2.
vko 10: la 9.3.
vko 12: ke 20.3. ja la 23.3.
vko 17: ke 24.4. ja la 27.4.

Kierrokset suuntautuvat Muuttuva luonto -perusnäyttelyyn näinä päivinä:

vko 3 ke 17.1. ja la 20.1.
vko 9: ke 28.2. ja la 2.3.
vko 13: ke 27.3. ja la 30.3.
vko 19 la 11.5.

Kierrokset suuntautuvat Toden ja tarun rajalla -perusnäyttelyyn näinä päivinä:

vko 5 ke 31.1. ja la 3.2.
vko 9: ke 28.2. ja la 2.3.
vko 10: ke 6.3.
vko 11: ke 13.3. ja la 16.3.
vko 15: ke 10.4. ja la 13.4.
vko 21: ke 22.5. ja la 25.5.

Lasten pelihetki korttelimuseossa
2024-01-27 13:00 - 14:00 | Korttelimuseo, Kirkkokatu 22, Kuopio, 70100
Mitä ammatteja Juho Rissanen kokeilikaan poikana?
Montako Juhoa löydät näyttelystämme?
Vastaukset löytyvät Korttelimuseosta. Tule pelaamaan!
Mukaan pääsylipulla. Alle 18 vuotiaat ilmaiseksi.

Ohjatut pelihetket: Juho Rissanen meillä ja maailmalla
2024-01-26 09:00 - 11:00, 2024-01-25 09:00 - 11:00, 2024-01-24 09:00 - 11:00, 2024-01-23 09:00 - 11:00 | Korttelimuseo, Kirkkokatu 22, Kuopio, 70100
Ohjatut pelihetket Juho Rissanen meillä ja maailmalla -näyttelyssä 23.–26.1. klo 9–11
Kuopion korttelimuseo
Vapaa pääsy päiväkoti- ja kouluryhmille, ennakkoilmoittautuminen korttelimuseo@kuopio.fi/044 718 2627
Tervetuloa tutustumaan Juho Rissasen lapsuuteen, johon kuului koko joukko erilaisia ammatteja.
Pelihetket sopivat hyvin päiväkodeille ja alakoulun alaluokille. Kesto noin puolituntia.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Info- ja verkostoitumistilaisuus toimijoille: Kohti Kuopio 250-juhlavuotta
2024-01-25 14:00 - 16:00
Kuopion kaupunki viettää vuonna 2025 juhlavuottaan ja pitkin vuotta 2024 järjestetään tilaisuuksia, joissa toimijat pääsevät vaikuttamaan ja osallistumaan juhlavuoden tuotantoon, verkostoitumaan ja kehittämään omia tuotantojaan. Tämä on tilaisuus kuulla ajankohtaisimmat kuulumiset tapahtuma-alalta, luoda yhteyksiä, löytää kumppaneita ja kukoistaa yhdessä kohti Kuopio 250-juhlavuotta!
Ohjelma
klo 14 Kahvit
klo 14.15 Tervetuloa juhlimaan!
Avaussanat Kirsi Soininen, markkinointijohtaja
Kuopion kaupunki
klo 14.30 Suomen vaikuttavin tapahtumien puolestapuhuja
Sami Kerman, toiminnanjohtaja
Tapahtumateollisuus ry
klo 15 Juhlavuoden ohjelma- ja tukihaku
Nina Venäläinen, projektipäällikkö Kuopio 250
Kuopion kaupunki
Vapaata verkostoitumista ja kahvin santsausta.
ILMOITTAUTUMINEN: Linkki
Aika: Torstaina 25.1.2024 klo 14–16
Paikka: Kuopion museon monitoimitila, 1 krs, Museokatu 1

Toiminnallinen taidevartti
2024-01-24 13:00 - 13:15 | KUMMA, Kauppakatu 35, Kuopio, 70100
Keskiviikkona 24.1. klo 13 järjestettävällä taidevartilla perehdymme yhdessä Reijo Kärkkäisen So Far -näyttelyyn ja teoksiin toiminnallisuuden siivittämänä. Sopii kaiken ikäisille. Toiminta kestää noin 15–20 min.
Toiminnalliselle taidevartille osallistuminen sisältyy taidemuseon pääsymaksuun 10/5 €, maksutapana käy myös Museokortti. Ja kuten aina, kaikille alle 18-vuotiaille on Kuopion taidemuseoon vapaa pääsy. Ennakkoilmoittautumista ei tarvita. Lämpimästi tervetuloa!

Tarinoiden taikaa -satutunnit
2024-01-23 - 2024-01-26 | Kuopion museo
Lasten oma Pakkaspäivät-tapahtumaviikko on pian taas täällä!
Kuopion pääkirjasto ja Kuopion museo järjestävät tänä vuonna viikon kunniaksi Tarinoiden taikaa -satutunteja.
Satutunnilla herätetään eloon kolme lyhyttä tarinaa taioista ja taikuudesta. Tarinat saavat uusia, mielikuvitusta kutkuttavia ulottuvuuksia museon tietoiskuista, jotka kertovat entisaikojen taikuuden ja uskomusten värittämästä elämästä. Teemaan sopivan tunnelman takaa se, että satutunnit toteutetaan museon savutuvassa. Savutupa ei ole esteetön.
Satutunnit kestävät noin puoli tuntia ja niitä järjestetään viikon aikana seuraavasti:

ti 23.1. klo 9.00, klo 9.45 ja klo 10.30
to 25.1. klo 9.45 ja klo 10.30
pe 26.1. klo 9.00, klo 9.45 ja klo 10.30

Tapahtumaan on vapaa pääsy, mutta tilaa savutuvassa on vain rajallisesti, joten varaathan paikan omalle ryhmällesi, seurueellesi tai perheellesi etukäteen Kuopion museon asiakaspalvelusta kuopionmuseo@kuopio.fi / 017 182 603.
Muut teemaviikon tapahtumat löydät täältä: https://kuopionseina.fi/pakkaspaivat/

Opastus Juho Rissanen – Kuvauksen vilkkaus -näyttelyyn
2024-01-21 14:00 - 15:00, 2024-01-07 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Odotettu Juho Rissanen – Kuvauksen vilkkaus -näyttely tarjoaa uuden näkökulman Rissaseen pureutumalla hänen taiteensa lisäksi hänen elämäänsä ja persoonaansa. Esillä on sekä tuttuja että harvoin esillä olleita teoksia, myös Rissasen kirjeitä ja valokuvia, joiden kautta välittyy hänen valloittava persoonallisuutensa ja suhteensa tukijoihin ja läheisiin ihmisiin.
Näyttelyssä on teoksia koko Rissasen taiteellisen työskentelyn ajalta. Esillä on muun muassa luonnoksia Rissasen lapsuuden traagiseen tapahtumaan liittyvästä isän kuolemasta sekä Pariisin vuoden 1900 maailmannäyttelyn teoksiin tehtyjä luonnoksia. Tunnettu, yksityiskokoelmaan kuuluva maalaus Hauta-Heikin mummo (1897) on yksi näyttelyn merkkiteoksista. Mukana näyttelyssä on myös Juho Rissasen perikunnalta Yhdysvalloista lahjoituksena tänä kesänä saatu maalaus Työstä paluu (1908) sekä yksi Rissasen viimeisimmiksi jääneistä teoksista, Tyttö ja koira (1950), jonka Rissanen maalasi Yhdysvalloissa. Rissaselle läheisten savolaisaiheiden rinnalla nähdään raikkain värein maalattuja kepeitä teoksia, joissa näkyy ranskalaisen taiteen vaikutus. Näyttelyssä pääsee myös kurkistamaan taiteilijan ateljeeseen, kuulemaan ja lukemaan Juho Rissasen kirjeitä ja vierailemaan Miami Beachilla, jonka auringon alla taiteilija vietti viimeiset elinvuotensa.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Muuttuva luonto
2024-01-20 14:00 - 14:45, 2024-01-17 15:30 - 16:15 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Taiteilijavartti: Reijo Kärkkäinen
2024-01-20 14:00 - 14:15 | KUMMA, Kauppakatu 35, Kuopio, 70100
Lauantaina 20.1. klo 14 järjestettävällä taiteilijavartilla keskitymme Reijon Kärkkäisen So Far -näyttelyyn ja saamme vieraaksemme itse taiteilijan.
Reijo Kärkkäisen (s.1964) retrospektiivisen So Far -näyttelyn piirrokset, grafiikka, maalaukset, valokuvat, kollaasit ja installaatiot ovat visuaalista tykitystä, jotka jättävät jälkeensä hämmennyksen tunteen. Taiteilija käsittelee teoksissaan kokemuksiaan ja tunteitaan ilman valmiita vastauksia. Ilmaisu on rajua ja rujoa, mutta yhtä lailla jäntevää ja harmonista.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.
Lämpimästi tervetuloa!

Opastus: Juho Rissanen meillä ja maailmalla
2024-01-20 13:00 - 13:45, 2024-01-13 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Korttelivartti: Eksoottiset esineet – tie säilytyksestä näyttelyyn
2024-01-18 14:00 - 14:30
Konservaattori Elviira Heikkilä kertoo Rissasen keräämien esineiden tiestä säilytyksestä näyttelyyn.

Taidevartti: Juho Rissanen ja Nuorten naisten sunnuntainen vierailu -teossarja
2024-01-17 13:00 - 13:15 | KUMMA, Kauppakatu 35, Kuopio, 70100
Tämänkertaisella Juho Rissanen – Kuvauksen vilkkaus -näyttelyyn liittyvällä taidevartilla tutustutaan Lappeenrannan taidemuseosta lainassa olevaan Nuorten naisten sunnuntainen vierailu -teossarjaan ja sen taustoihin. Viipurilainen kauppaneuvos Wilhelm Hackman tilasi sarjan uuteen asuntoonsa. Näyttelyssä esillä olevat, pastellivärein tehdyt luonnokset Rissanen teki Pariisissa. Lopulliset seinämaalaukset hän toteutti paikan päällä Viipurissa, Hackmanin talossa.

Näyttelyn alusta saakka seinällä olleet pastelliluonnokset ovat esillä vielä sunnuntaihin 21.1. saakka, jonka jälkeen niiden tilalle vaihdetaan kolme samaiseen sarjaan liittyvää pastellityötä. Ne puolestaan ovat koettavissa näyttelyn esilläolon loppuun, eli 7.4. saakka.

Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lämpimästi tervetuloa!

Taidevartti: Reijo Kärkkäinen: Tatlinin myöhempi muistomerkki Jackson Pollockille
2024-01-10 13:00 - 13:15 | KUMMA, Kauppakatu 35, Kuopio, 70100
Kuopion taidemuseon vuoden ensimmäisellä taidevartilla Reijo Kärkkäinen tarjoilee meille taidehistorian oppitunnin riemastuttavan anarkistiseen tyyliinsä, kun käsittelyssä on teoksensa Tatlinin myöhempi muistomerkki Jackson Pollockille (2022). Aiheina ainakin venäläinen konstruktivismi, abstrakti ekspressionismi, kahden edellä mainitun yhteentörmäys, taiteilijan työhuoneen siivoamisen problematiikka, käsitteellisyys ja huumori.
Reijo Kärkkäisen (s.1964) retrospektiivisen So Far -näyttelyn piirrokset, grafiikka, maalaukset, valokuvat, kollaasit ja installaatiot ovat visuaalista tykitystä, jotka jättävät jälkeensä hämmennyksen tunteen. Taiteilija käsittelee teoksissaan kokemuksiaan ja tunteitaan ilman valmiita vastauksia. Ilmaisu on rajua ja rujoa, mutta yhtä lailla jäntevää ja harmonista.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.
Lämpimästi tervetuloa!
